การเขียนบทความคัดย่อและบทความทางวิชาการ

สัมมนาในหัวเรื่อง “ เทคนิคการเขียนบทความทางวิชาการเพื่อตีพิมพ์ลงวารสารวิชาการ”

โดย รศ.ดร.ประยุทธ ไทยธานี

…………………………………………………………………………………………………………………………………………

**ประเภทของบทความทางวิชาการ**

บทความทางวิชาการ โดยทั่วไปแบ่งได้เป็น 3 ประเภท ได้แก่

1. บทความวิชาการ คือ เอกสารที่เรียบเรียงจากผลงานวิชาการของตนเองหรือผู้อื่นในลักษณะที่เป็นการวิเคราะห์วิจารณ์หรือเป็นบทความที่เสนอแนวความคิดใหม่ๆ จากพื้นฐานทางวิชาการนั้นๆ
2. บทความวิจัย คือ บทความที่เขียนขึ้นจากงานวิจัยของตนเอง มีการกำหนดปัญหาและวัตถุประสงค์ที่ชัดเจน มีการรวบรวมข้อมูล วิเคราะห์ สรุปและอภิปรายผลการวิจัย อันนำไปสู่ความก้าวหน้าทางวิชาการ
3. บทความวิจารณ์ คือ บทความที่ศึกษาผลงานหรือแนวคิดอย่างใดอย่างหนึ่งโดยละเอียด รวมทั้งมีการวิเคราะห์และอภิปรายผลของเรื่องที่ศึกษาให้เห็นแนวโน้มว่าควรเป็นไปในแนวใด มีข้อดีข้อเสียอย่างใด แสดงการเคลื่อนไหว การเกิดความรู้ใหม่อย่างชัดเจน

**ส่วนประกอบของการเขียนบทความวิจัย**

1. บทคัดย่อ เป็นเนื้อหาสาระส่วนที่นำเสนอวัตถุประสงค์การวิจัย วิธีการวิจัย และผลการวิจัยโดยสรุป เพื่อให้ผู้อ่านได้เห็นภาพรวมงานวิจัยทั้งฉบับ และมีความสำคัญไว้ด้วย
2. ส่วนนำประกอบด้วยส่วนสำคัญ 4 ส่วน

ส่วนแรก การบรรยายให้ผู้อ่านได้รู้ว่าบทความวิจัยนี้พัฒนามาจากผลงานวิจัยที่มีมาก่อนอย่างไร ในที่นี้หมายถึงความเป็นมาและความสำคัญของปัญหาในการวิจัย

ส่วนที่สอง กล่าวถึงปัญหาวิจัยและวัตถุประสงค์วิจัย

ส่วนที่สาม คือ รายงานเอกสารที่เกี่ยวกับการวิจัยเฉพาะส่วนที่เป็นทฤษฎีและงานวิจัยที่สำคัญ เพื่อนำไปสู่การสร้างกรอบแนวคิด ตลอดตนสมมุติฐานการวิจัย

ส่วนที่สี่ เป็นรายงานระบุเหตุผลพร้อมเอกสารอ้างอิงในการเลือกวิธีดำเนินการวิจัยที่จะใช้ในบทความวิจัยนี้เพื่อให้สามารถเชื่อมโยงความคิดกับเนื้อหาสาระ

1. ผลการวิเคราะห์ข้อมูล คือส่วนสำหรับบรรยายว่าจะเสนอผลการวิเคราะห์ข้อมูลอย่างไร และนำเสนอผลการวิเคราะห์ข้อมูลพร้อมทั้งการตีความ โดยมีการนำเสนอตารางและภาพประกอบเท่าที่จำเป็นผลการวิเคราะห์ที่สำคัญในตารางหรือภาพประกอบต้องมีการบรรยายในส่วนที่เป็นข้อความ
2. การอภิปราย/การสรุปผล เป็นการบรรยายสรุปข้อค้นพบที่ได้จากการวิจัยประกอบการอธิบายว่าข้อค้นพบมีความขัดแย้ง/สอดคล้องกับสมมุติฐานการวิจัยและผลงานในอดีตอย่างไร พร้อมทั้งเหตุผล
3. การอภิปรายข้อจำกัด/ข้อบกพร่อง ข้อดีเด่น ซึ่งนำสู่ข้อเสนอแนะในทางปฏิบัติและข้อเสนอแนะในการวิจัยต่อไป
4. ส่วนอ้างอิง/ภาคผนวก

ส่วนอ้างอิง ประกอบด้วย รายการอ้างอิง และเชิงอรรถ

ส่วนที่เป็นภาคผนวก ส่วนที่ผู้วิจัยนำเสนอสาระที่ผู้อ่านควรได้รับรู้เพิ่มเติมนอกเหนือจากที่นำเสนอในบทความ เช่น ตัวอย่างเครื่องมือวิจัย เป็นต้น

**แนวทางการเขียนบทความวิจัย**

1.จะต้องเป็นข้อความที่ลดรูปหรือนำงานวิจัยมาเขียนใหม่ และผู้เขียนต้องมีความเข้าใจ กระจ่างแจ้งในการรายงานการวิจัยที่จะนำมาเขียน

2. เริ่มต้นจากการทำโครงร่าง การจัดลำดับความคิด การเรียบเรียงเนื้อหาสาระ เขียนเป็นฉบับร่างจากนั้นทิ้งไว้ 1-2 สัปดาห์ จึงนำมาอ่านเพื่อปรับปรุงทบทวนและภาษา ตลอดจนแบบการเขียนให้ ถูกต้องตามแบบของบทความวิจัย การใช้ภาษาทางการเป็นมาตรฐาน มีความเหมาะสมกับผู้อ่านที่เป็นนักวิชาการ และใช้ภาษาถูกต้องตามหลักภาษา

3.ต้องมีข้อคิดเห็นที่ชัดเจนโดยนำประเด็นที่สำคัญที่สุดในงานวิจัยมาเขียนเพียง 1 หรือ 2 ประเด็น ดังนั้น จะต้องปรับชื่อเรื่องและเนื้อหาให้มีความสอดคล้องกับบทความที่เขียนขึ้นใหม่ ขณะที่เนื้อหาในบทความต้องมีความสมบูรณ์ในแบบมาตรฐานของงานวิชาการ การนำเสนอเนื้อหา ควรนำเสนอเนื้อหาสาระสำคัญของงานวิจัยอย่างตรงไปตรงมา ชัดเจน ถูกต้องและสมบูรณ์จนผู้อ่านสามารถทำวิจัยในลักษณะเดียวกันได้

4.บทความวิจัยไม่ใช่สรุปย่องานวิจัย การเขียนจะต้องกะทัดรัด ตรงประเด็น บอกกระบวนการ มีสาระที่ชัดเจน มีระบบอ้างอิงที่ถูกต้อง ให้ข้อมูลตามหลักวิชาที่ถูกต้อง

5. การลำดับเนื้อหาควรเป็นไปตามหลักการวิจัย มีความต่อเนื่องตั้งแต่ต้นไปจนถึงสรุป และอภิปรายผลการวิจัย ตาละย่อหน้ามีประโยคสำคัญ และมีความเชื่อมโยงถึงกัน การใช้คำศัพท์ควรใช้คำศัพท์ที่มีการบัญญัติศัพท์เป็นทางการหรือคำศัพท์ที่ได้รับการรับรองใช้กันแพร่หลาย

6.การเขียนประโยค ควรเป็นประโยคสมบูรณ์ และพยายามใช้ประโยคสั้น หลีกเลี่ยงประโยคซ้อน ควร ระมัดระวัง เครื่องหมายวรรคตอนที่ถูกต้องทุกประโยค

**6 แนวทางการเขียนบทความวิจัย**

1.ความเข้าใจ

2.เขียนโครงร่าง

3.ข้อคิดเห็น

4.ตรงประเด็น

5.เชื่อมโยง

6.ถูกต้อง

**เขียนบทความแบบไหนให้ได้ตีพิมพ์**

การเขียนบทความ หลายๆ คนมักบ่นว่าทำไมถึงเขียนยาก เขียนลำบากขนาดนี้ แท้ที่จริงแล้วแค่เราไม่รู้หลักการเขียนแค่นั้นเอง

1.เลือกบทความที่เราจะลงตีพิมพ์แล้วดู template และรูปแบบการพิมพ์มาอ่านก่อน

2.ให้เอางานวิจัยที่ได้ลงตีพิมพ์แล้วมาดูว่าเค้าเขียนอย่างไรให้ได้ตีพิมพ์ อย่าไปสนใจถ้าคนจะว่าเรา COPY เราเพียงแต่ดูวิธีการของคนสำเร็จว่าเขาทำอย่างไร เท่านั้น

3.ลองคิดชื่อเรื่องเล่นๆโดยเอาคำสองสามคำที่มีความสัมพันธ์และสามารถเชื่อมโยงหากันได้มาวางทีละคำ แล้วลองเขียนคำเชื่อมเล่นๆ เช่น

นักเรียนออทิสติก

พฤติกรรมก้าวร้าว

การฝึกการแทนที่การก้าวร้าว

เห็นหรือไม่ 3 คำนี้มีความสัมพันธ์กันอย่างไร ลองเอามาผสมกัน ลองนึกเล่นๆ โดยการเอาคำมาเชื่อมกันว่าถ้า 3 คำนี้อยู่ด้วยกันจะเกิดอะไรขึ้น แล้วลองลงมือเขียนดู อย่าเพิ่งพิมพ์ ให้ลองเขียนดูก่อน เมื่อได้แล้วค่อยเริ่มวางโครง

4.เริ่มวางโครง โดยแบ่งออกเป็น 3 ส่วน คือ บทนำ เนื้อหา และสรุป ซึ่งในการเขียนบทความของแต่ละวารสาร จะมีข้อจำกัดว่าเขียนได้ไม่เกินกี่หน้า เช่น 10-15 หน้า 15-20 หน้า เราต้องรู้ด้วย เพื่อนำมาวางโครงในแต่ละส่วนให้ชัดเจน

4.1 บทนำ ความสำคัญและปัญหาการวิจัย รวมถึงแนวคิดทฤษฎีที่เกี่ยวข้อง วัตถุประสงค์ของการวิจัย คำถามการวิจัย (ถ้ามี) สมมุติฐานการวิจัย (ถ้ามี) ขอบเขตของการวิจัย (ประชากร/กลุ่มตัวอย่าง ตัวแปรที่ศึกษา ระยะเวลาดำเนินการ)

4.2 เนื้อหา (วิธีการดำเนินการวิจัย เครื่องมือวิจัย การดำเนินการเก็บรวบรวมข้อมูลหรือการทดลอง วิธีวิเคราะห์ข้อมูล ผลการวิจัย)

4.3 สรุป ( สรุปและอภิปรายผล ข้อเสนอแนะ และรายการอ้างอิง)

วางไปเรื่อยๆ จนพอใจ ถ้ายังไม่พอใจก็สามารถปรับได้ แต่ตอนนี้ขอให้วางไว้ก่อน

5.จากนั้นให้วางโครงในแต่ละย่อหน้าของแต่ละส่วนว่าเราจะเขียนแบบไหน และจะเอารายละเอียดอะไรมาใส่ และให้เลือกรูปแบบการเขียนว่าจะเขียนแบบ copy &paste , copy& develop หรือ integrate เลือกเอาแบบที่เราเขียนแล้วว่าจะได้ตีพิมพ์ ถ้าเขียนแล้วไม่ได้ตีพิมพ์ อย่าเอามา เสียเวลา

6. การอ้างอิง กรณีไม่เกิน 10-15 หน้า ควรอ้างอิง 10-15 คน ถ้า 15-20 หน้า ควรอ้างอิง 20-30 คน โดยควรอ้างอิงแนวคิดของคนที่มีชื่อเสียงในวงการนั้นๆ งานวิจัยก็ควรจะทันสมัย (ไม่เกิน 10 ปี) สร้างความหน้าเชื่อถือและเพิ่มความหนักแน่นให้แก่งานเราเป็นอย่างมาก ส่งผลให้งานเราได้ตีพิมพ์

7.สิ่งประกอบที่ควรมีในการเขียนบทความ

ภาพประกอบ จะทำให้งานน่าอ่าน

ตาราง จะเพิ่มความน่าเชื่อถือให้กับเรา เพราะมีการนำเสนอในแบบที่เป็นสรุปมา

กราฟ จะแสดงความเป็นปัจจุบันให้กับเราว่าเอามามันตรวจสอบกลับไปได้

8.สิ่งสำคัญอีกอย่างคือ รูปแบบการอ้างอิง ต้องตรงตามกำหนดของวารสารที่เราจะลงตีพิมพ์

9.นำส่งอาจารย์ที่ปรึกษาก่อนจะส่งเข้าระบบ เพราะอาจารย์ต้องมีชื่อในงานของเราด้วย เราเขียนดีอาจารย์ได้หน้า แต่ถ้าเราเขียนไม่ดี อาจารย์เสีย และแสดงถึงคุณภาพนักศึกษาด้วย

10.ปรับแก้จนพอใจแล้ว ส่งเข้าระบบได้เลย

11.วารสารจะใช้เวลาอ่าน ละให้ผู้ทรงคุณวุฒิอ่าน แล้วจะส่งมาให้เราแก้ไข เราก็แก้ โดยจะใช้เวลาประมาณ 2-3 เดือน เราจะได้ตีพิมพ์ ซึ่งในเบื้องต้นวารสารจะส่งหนังสือตอบรับมาให้ก่อน จากนั้นเราจะได้ตีพิมพ์

การเขียนบทความคัดย่อและบทความทางวิชาการ

สัมมนาในหัวเรื่อง “ เทคนิคการเขียนบทคัดย่อทั้งภาษาไทยและภาษาอังกฤษของงานวิจัย”

โดย ดร.แวววลี แววฉิมพลี

…………………………………………………………………………………………………………………………………………

**Cotent of an Abstrace**

* Introduction on Why?
* Materials and Methods How?
* Resolts What?
* Discussion So What?

**Types of Abstracts** (ประเภทของบทคัดย่อ)

* Descriptive abstracts
* Indicative abstracts
* In Formative distracts (ให้ข้อมูลของงานวิจัยที่เกี่ยวกับตัวเรา)
* Structured abstracts
* Presentation , meeting ,poster abstracts

**The Writing Process**

* Read paper carefully
* Mark key words and sentences

**Remcmberck**

* Make the abstract the best part of the article
* Make sure it stands alone
* Double check every piecc of deta